Uutinen

Uuden EU-asetuksen mukaan lentokentän käsimatkatavaroiden turvatarkastuksessa pitää 1.3.2015 alkaen tableteista, kannettavista ja muista elektronisista laitteista poistaa irrotettavissa oleva suojakuori ennen kuin se laitetaan turvatarkastuksessa hihnalle ja läpivalaisuun.

Suojakuorien irrottaminen mahdollistaa elektronisten laitteiden tarkemman tarkastuksen turvatarkastuksen yhteydessä. Uusi toimintatapa koskee vain taskukokoa suurempia laitteita. Esimerkiksi perinteistä älypuhelinta ei tarvitse irrottaa suojakuorista.

